е малка в сравнение с разликата с по-ниските категории (С и следващите). Това означава, че тази категоризация не е универсална или на базата на общи за сектора стандарти, а по-скоро се отнася за отделни дружества. Това означава, че един производител може да посочи, че продуктът му е с качество А, а друго дружество — с качество В, ако го произвежда в фабриката си. При разследването се установи, че макар в някои случаи производители от Съюза да са продавали същия продукт с еднакви спецификации и физически характеристики на същия клиент подобно на китайски производител, те не са определяли същото ниво на качество във вътрешната си производствена система. Поради това не би могло да се направи обективно разграничение между продукти с качество А, В и АВ, тъй като продукти от тези категории са били поставяни в една и съща група. Това означава, че производителите от Съюза и Китай са продавали продукти със сходно качество на пазара на Съюза през разследвания период в рамките на прегледа. Поради това Комисията заключи, че не е необходима корекция във връзка с качеството.
 (216)
 Също така в първоначалното разследване бяха направени корекции, за да се отчетат разликите в нивото на търговия. Тогава включените в извадката китайски производители са продавали продуктите си почти изключително на едро, докато от страната на ЕС продажбите са били също и на дребно, и на други нива. Тъй като нивата на цените са били засегнати от тази разлика по отношение на каналите на разпространение, цените на Съюза бяха коригирани, за да се вземе предвид това (145).
 (217)
 Въпреки това в настоящото разследване в рамките на прегледа включените в извадката китайски производители и производители от Съюза са извършили по-голямата част от продажбите си на търговци на едро и дистрибутори, но има и значителен брой продажби на търговци на дребно и други лица. Освен това при разследването се установи, че евентуалните забелязани ценови разлики между нивата на търговия не са следвали логична тенденция. Поради това беше заключено, че с оглед на сравнимите нива на търговия и липсата на ясна връзка между нивото на търговия и определянето на цените не е необходимо да се коригират цените на промишлеността на Съюза на тази база.
 (218)
 При първоначалното разследване бяха направени също така корекции за компенсиране на ценовия елемент, свързан с марката. Тогава беше установено, че китайските производители износители не са продавали маркови продукти, а по-скоро продукти с марка на дистрибутора или генерични продукти, докато производителите от ЕС — комбинация от най-вече маркови, но също така и генерични продукти. Тъй като марковите продукти обикновено се възприемат от клиентите като белег за определен престиж, за гарантирано качество и дизайн, те налагат по-високи пазарни цени, отколкото генеричните продукти, въпреки че имат еднакви физически и технически характеристики. За да се неутрализира това отражение върху цените, беше извършена корекция на цените на промишлеността на Съюза (146).
 (219)
 В настоящото разследване в рамките на прегледа ситуацията обаче се промени в сравнение с миналото. Включените в извадката китайски производители продават не само генерични продукти, но също и маркови такива, докато включените в извадката производители